সাধারণভাবে ব্যবহৃত মোড়কের মধ্যে সবচেয়ে বেশি ব্যবহার দেখা যায় প্লাস্টিকের উপকরণ। এ জন্য প্লাস্টিকের উপকরণ ও বস্তুকণা ব্যবহারে আলাদা গুরুত্ব প্রদান করা হয়েছে প্রবিধানে। এতে বলা হয়েছে, প্লাস্টিক উপকরণ ও বস্তুকণা প্রস্তুত করার ক্ষেত্রে বিভিন্ন স্তরে ব্যবহৃত পদার্থ স্বাস্থ্যসম্মত ও কারিগরি মানসম্পন্ন হতে হবে এবং এটি ব্যবহারের সঙ্গে সংগতিপূর্ণ ও বিশুদ্ধ হতে হবে। উৎপাদনকারীকে উপাদানের সন্নিবেশন সম্পর্কে অবহিত থাকতে হবে এবং কর্তৃপক্ষ বা খাদ্য নিয়ন্ত্রণ কর্তৃপক্ষের কাছে চাহিদা সাপেক্ষে উপস্থাপনযোগ্য উপায়ে সংরক্ষণ করতে হবে।